Diari Oficial de la Generalitat Valenciana


Sumari del DOGV 2915, del 24-01-1997 (1997/817909)

ACORD de 10 de desembre de 1996, de la Comissió Territorial d'Urbanisme de Castelló, relatiu al pla especial sobre l'ampliació de sòl per a la construcció d'un dipòsit municipal d'aigua de Benicàssim.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2915

Data del DOGV
:   24-01-1997

Secció del DOGV
:   ALTRES DISPOSICIONS

Número del document
:   1997/817909


Data del document
:   10-12-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 10 de desembre de 1996, de la Comissió Territorial d'Urbanisme de Castelló, relatiu al pla especial sobre l'ampliació de sòl per a la construcció d'un dipòsit municipal d'aigua de Benicàssim.  
La Comissió Territorial d'Urbanisme de Castelló, en sessió celebrada el 10 de desembre de 1996, va adoptar l'acord següent:  
«Vist l'expedient que es tramita relatiu al Pla Especial sobre l'ampliació de sòl per a la construcció d'un dipòsit municipal d'aigua de Benicàssim i, d'acord amb els següents  
Antecedents de fet  
Primer. El ple de l'Ajuntament de Benicàssim, en sessió de 29 d'agost de 1996, va acordar aprovar inicialment el projecte de construcció d'un segon dipòsit de 1.000 m3 juntament amb el Pla Especial d'ampliació del sòl dotacional, i exposar-lo al públic, durant el termini de 20 dies, mitjançant la publicació d'anuncis en el Diari Oficial de la Generalitat Valenciana número 2.831, de 20 de setembre de 1996; el Butlletí Oficial de la Província de Castelló número 114, de 19 de setembre de 1996; el diari Mediterráneo de Castelló, de 13 de setembre de 1996, i el tauler d'anuncis del propi ajuntament, sense que en l'esmentat termini s'haguera presentat cap al·legació, com consta en l'acord d'aprovació provisional del pla especial adoptat pel ple de l'ajuntament en sessió de 31 d'octubre de 1996.  
Segon. El projecte consta de memòria informativa, memòria justificativa i plans, i s'acompanya aquest del projecte d'obra de construcció d'un segon dipòsit de 1.000 m3.  
Tercer. L'objectiu del pla especial és legitimar l'execució del projecte d'obra de construcció d'un segon dipòsit d'aigua de 1.000 m3, promogut per l'Ajuntament de Benicàssim, en terrenys situats al costat de la carretera de Benicàssim al Desert de les Palmes, pròxims a la urbanització Montemolino, en els quals aquest ajuntament ja té construïts altres dipòsits d'aigua.  
El projecte d'obres mencionat afecta a sòl no urbanitzable amb una doble qualificació, per una part, sistema local de serveis urbans (SR) i, per altra, sòl no urbanitzable de protecció forestal (PF).  
Amb el pla especial, sense modificar la classificació actual del sòl com a no urbanitzable, es qualifiquen 315,82 m2 com a sistema local de serveis urbans (SR), que en el Pla General vigent són sòl no urbanitzable de protecció forestal (PF), i es qualifiquen com a sòl no urbanitzable de protecció forestal (PF) 215,67 m2 de sòl, considerats en el Pla General vigent com a sistema local de serveis urbans (SR).  
Aquest canvi de qualificació compleix, a més de l'objectiu de legitimar l'execució del projecte d'obra esmentat, amb l'objectiu d'ajustar la zona amb qualificació SR a l'efectivament ocupada pels dipòsits d'aigua existent i en projecte i al tancament actual de la parcel·la, de la mateixa forma que els terrenys no ocupats per les instal·lacions deixen de tenir tal qualificació per a passar a la de PF.  
Fonaments de dret  
Primer. La tramitació ha estat correcta, d'acord amb el que estableixen els articles 38, 43.1 i 81 de la Llei 6/1994, de 15 de novembre, Reguladora de l'Activitat Urbanística (a partir d'ara LRAU), sense que siga exigible estudi i declaració d'impacte ambiental pel que fa al pla encara que afecte al sòl no urbanitzable, no el reclassifica.  
Segon. La documentació està completa als efectes del que preceptuen els articles 27 i 81 de la LRAU.  
Tercer. L'article 81 de la LRAU estableix el següent:  
"La realització material de tota obra pública exigeix verificar, prèviament, la seua compatibilitat amb l'ordenació urbanística i territorial. La verificació, quan l'obra no estiga subjecta a llicència, s'efectuarà sotmetent el seu projecte bàsic als tràmits propis del procediment d'aprovació dels plans especials. Si el projecte modifica el planejament, s'ha de completar amb els documents característics d'aquells plans. Si no el modifica l'acord d'aprovació provisional en legitima la completa realització. L'aprovació del projecte dóna lloc al que disposen els articles 33.7 o 72.3."  
D'altra banda, segons l'article 12.E d'acord amb el 24 de la LRAU, una de les comeses del pla especial és la de la definició de les infraestructures, comesa que pot dur a terme fins i tot modificant el Planejament General.  
En aquest cas, el projecte d'obra de construcció del segon dipòsit d'aigua de 1.000 m3, es refereix a una obra de servei públic competència del municipi (art. 25.2.l de la Llei Reguladora de les Bases del Règim Local) l'execució de la qual modifica les previsions del Pla General vigent.  
Per tant aquest pla especial redactat s'adequa al que preveu la llei i no existeix obstacle per a la seua aprovació definitiva.  
Quart. D'acord amb el que estableixen els articles 8.a i 9.1 del Reglament d'Òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la seua proposta a dictamen previ de la Comissió Territorial d'Urbanisme, dictamen que en el cas de municipis de menys de 50.000 habitants tindrà directament efectes de resolució executòria.  
En virtut d'això, la Comissió Territorial d'Urbanisme, en sessió de 10 de desembre de 1996 acorda: aprovar definitivament el Pla Especial d'ampliació de sòl dotacional per a la construcció de dipòsit d'aigua municipal, de Benicàssim.  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació. Això sense perjudici d'interposar qualsevol altre recurs que estime oportú».  
Castelló de la Plana, 10 de desembre de 1996.- El secretari de la Comissió Territorial d'Urbanisme: Joaquín Llidó Silvestre.